সুচয়ন বললেন – ওগুলো গাণিতিক হিসাবে কষে বাড়ানো হয়েছে, তাই সে-সময় সমুদ্রের আসল অবস্থার সঙ্গে মেলার সম্ভাবনা কম। ধরুন একটি পয়েন্টের বৃষ্টিপাতের পরিমাণ জানতে পারলে আপনি তার থেকে ২০ কিমি দূর অবধি বৃষ্টিপাতের পরিমাণ আঁকা কষে বলে দিতে পারবেন, একে এক্সট্রাপোলেশন বলে। কিন্তু দূরত্ব যত বাড়বে, ভুলের আশঙ্কাও তত বাড়বে। কানাই সুচয়নের কথার সূত্র ধরে বললেন – যেহেতু সবে সমুদ্রে পর্যবেক্ষণ শুরু হয়েছে, তাই ১৯১৩ সালের মধ্যে ক্লাইমেটোলজির ম্যাপ পাওয়াও যাবে না, পাওয়া গেলেও তা নিখুঁত হবে না। ৩০ বছরের গড় আবহাওয়াকে জলবায়ু বলা হয়, কি তাই তো দিদিমণি?